2022.10.31.
HU
Az Európai Unió Hivatalos Lapja
C 417 A/3
Az információkezelési (IM) egység a következőkért felel: — az Europol információkezelési stratégiájában meghatározott célkitűzések megvalósítása, különösen az Europol információkezelési képességeinek mint az EU bűnügyi információs platformjának megerősítése és az operatív támogatás információkezelési szempontjainak megerősítése; — a CIO támogatása feladatainak ellátásában; — az Europol információkezelési termékeinek és szolgáltatásainak koordinálása és irányítása az üzleti igényekkel és a szervezeti stratégiával összhangban; — az Europol valamennyi információkezelési kezdeményezésének megtervezése és nyomon követése, szorosan együttműködve az irányítási igazgatóság stratégiai tervezési csoportjával és a C1 ikt-portfóliókezeléssel; — az innováció előmozdítása a tagállamok bűnüldöző hatóságainak javára, a mesterséges intelligencián (MI) alapuló eszközök fejlesztése, erősítve etikus felhasználásukat, tekintettel a MI-nek az alapvető jogokra és a magánélet védelmére gyakorolt hatására, valamint megfigyelői funkció betöltése az innováció terén, valamint a koordináció és a szinergiák ösztönzése más innovációs partnerekkel.
Az állás betöltőjének általános felelősségi köre Az ügyvezető igazgató felügyelete alatt az ügyvezetőigazgató-helyettesek saját igazgatóságukat vezetik, és az Europolról szóló rendelet 54.
és 55. cikke szerint az alábbiakért felelnek: — az ügyvezető igazgató és az igazgatótanács támogatása és segítése az Europol stratégiai fejlesztésében, a saját felelősségi körükbe tartozó területeken nyújtott tanácsadással és szakértelemmel; — az igazgatótanácsi ülések előkészítésében és az igazgatótanács határozatainak végrehajtásában nyújtott támogatás; — saját igazgatóságukon belül a többéves programozás és az éves munkaprogram előkészítésének és végrehajtásának támogatása, valamint jelentéstétel ezek végrehajtásáról az ügyvezető igazgatónak és az igazgatótanácsnak; — az igazgatósági üléseken hozott határozatok végrehajtása igazgatósági szinten; — az üzleti tervezés és teljesítménymenedzsment nyomon követése az igazgatóságon belül; — az igazgatóság irányítása többek között a személyzet és a költségvetés releváns szabályoknak és rendelkezéseknek megfelelő kezelése révén; — saját alkalmazottaik irányítása és vezetése a nekik kijelölt feladatok és célkitűzések teljesítésében; — az igazgatóságok közötti erős együttműködés elősegítése; — igazgatósági szinten, az egyes bűnügyi területeken stratégiai kapcsolatok fenntartása a releváns külső partnerekkel és érdekelt felekkel; — az Europol eredményeinek bemutatása a médiában, valamint szükség esetén az Europol képviselete a külső és belső megbeszéléseken és konferenciákon; — az ügyvezető igazgató által reá bízott egyéb feladatok ellátása.
Az ügyvezető igazgató azon jogának sérelme nélkül, hogy meghatározza az ügyvezetőigazgató-helyettes feladatait, az állás betöltője többek között az alábbiakért felelős: — CIO-ként felelősséget vállal az Europolon belüli valamennyi ikt/információkezelési képességért/fejlesztésért, és a szervezet digitális átalakulásának változásmenedzsereként jár el; irányítja és vezeti az Europol információkezelési és ikt-stratégiáinak végrehajtását; — felügyeli az ikt-megoldások biztosítását, a mérnöki szolgáltatásokat, a műszaki termékmenedzsmentet és az alkalmazások karbantartását; — felügyeli a kapcsolódó kommunikációs hálózatok és ikt-infrastruktúraelemek tervezését, telepítését és üzemeltetését az Europol, a tagállamok és harmadik felek számára; — felügyeli az ikt-szolgáltatások rezilienciáját és folytonosságát biztosító intézkedések megtervezését és végrehajtását; valamint reagál az ikt-fenyegetésekre, -sebezhetőségekre és -incidensekre;